Európska komisia víta stransparentnenie a opatrenia proti podvodom PPA

Európska komisia pozitívne vníma kroky a implementované opatrenia aktuálneho vedenia Pôdohospodárskej platobnej agentúry (PPA) zamerané na boj proti podvodom a stransparentnenie agentúry. Konštatovala to 24. januára 2020 po vyhodnotení aktualizovaného akčného plánu  za oblasť priamych platieb. PPA prijímaním nápravných opatrení v rôznych oblastiach činnosti pri administrácii podpôr z EPZF, EPFRV, ŠR a implementácie OP Rybné hospodárstvo SR 2014-2020,  dosiahla výrazné úspechy vo všetkých oblastiach svojej činnosti.
[bookmark: _GoBack]Potvrdila tak závery Certifikačného orgánu, ktorý vo svojej  správe za posledný rok  uvádza, že PPA všetky opatrenia v oblasti boja proti podvodom  aj úspešne implementovala. „Počas roka 2019 sa podarilo implementovať ďalšie nápravné opatrenia. Prijaté boli napríklad nové smernice č. 7/2019 Politika boja proti podvodom, smernica č. 3/2019 Pre riadenie rizík podvodov, ďalej  aktualizovaná smernica č. 5/2019 na podávanie, preverovanie a evidovanie podnetov o protispoločenskej činnosti v PPA. Manuály boli aktualizované s cieľom zakomponovať postupy na predchádzanie podvodom priamo do nich, resp. dať odvolávky na iné dokumenty, kde je táto problematika riešená. Taktiež bola vykonaná analýza rizík podvodov, aktualizácia Akčného plánu – rizík podvodov v zmysle smernice č. 3/2019 Pre riadenie rizík podvodov.“ 
Účinnosť a efektívnosť opatrení prijatých PPA k znižovaniu miery chybovosti a zlepšeniu vnútorného kontrolného systému bola monitorovaná v priebehu celého finančného roku 2019 a minimálne polročne vyhodnocovaná na porade GR PPA. Podľa nášho názoru sa akčným plánom riešia uvedené nedostatky.“
Okrem toho  PPA zaviedla ďalšie  konkrétne opatrenia:
· PPA  vedie Register podozrení z podvodu v PPA, ktorý priebežne aktualizuje.  
· PPA  rieši  podozrenia z podvodov v súčinnosti s orgánmi činných v trestnom konaní. 
· PPA na základe analýzy situácie, na základe medializovaných prípadov  a problémov poľnohospodárov, iniciatívne  vypracoval Správu  k informáciám o utláčaní drobných farmárov na Slovensku, ktorú predložil aj do porady vedenia PPA. 
· Všetky vnútorné audity,  vždy zohľadňujú potenciálne riziká podvodov.
· Odbor vnútorného auditu PPA vykonal audit medializovaných prípadov možných podozrení z podvodov, cieľom ktorého je overenie  súladu vykonávania kontrol projektových podpôr EPFRV NonIACS  a odhaľovania rizík podvodov. 
PPA je akreditovaná platobná agentúra, ktorá pri administrácii podpôr z poľnohospodárskych fondov musí postupovať v súlade s právnymi predpismi EÚ v zmysle Spoločnej poľnohospodárskej politiky EÚ. 
Postupy  PPA  sú od svojho vzniku  každoročne  overované nezávislým certifikačným orgánom, ktorý vykonáva certifikačný orgán z pozície certifikačného orgánu v PPA podľa článku 9 ods. 2 nariadenia Európskeho parlamentu a Rady (EÚ) č. 1306/2013 vo vzťahu k jej postaveniu ako platobnej agentúry.
Certifikačný orgán  overuje  operácie a postupy  platobnej agentúry vo vzťahu k Európskemu poľnohospodárskemu záručnému fondu (ďalej len „EPZF“) a Európskeho poľnohospodárskeho fondu rozvoja vidieka (ďalej len „EPFRV“) za  každý rozpočtový rok podľa pravidiel vydaných Európskou Komisiou.
Poskytnutie stanoviska CO o práci PPA je aj základom pre Európsku Komisiu, ktorá  hodnotí všetky akreditované platobné agentúry vo všetkých ČS EÚ.  EK  v rámci prijatého modelu Jednotného prístupu auditu (SINGLE AUIT APPROACH) overuje činnosť  jednotlivých certifikačných orgánov v rámci auditov vykonávaných v jednotlivých  ČŠ, aby získala dostatočné uistenie  o správnosti a  zákonnosti výdavkov EÚ  a správnosti  vykonávania certifikačných auditov.
